Dôvodová správa

**Všeobecná časť**

Obecné polície ako poriadkové útvary obcí a miest pôsobia pri zabezpečení verejného poriadku, ochrany majetku a plnia i ďalšie dôležité úlohy v zmysle zákona č. 564/1991 Zb. o obecnej polícii v znení neskorších predpisov, všeobecných záväzných nariadení obcí, ale i ďalších právnych predpisov v oblasti ochrany života, životného prostredia, statickej dopravy atď.

Plnenie úloh obecnej polície je spojené so značnou mierou každodenného rizika a vyžaduje si osobitnú kvalifikáciu jej príslušníkov so špeciálnymi nárokmi na (i) fyzickú dispozíciu, ktorá je predpokladom vykonávania zásahov voči podozrivým osobám páchajúcim priestupky, prečiny a zločiny, voči narušiteľom verejného poriadku s prejavmi agresivity po požití alkoholických nápojov, omamných a psychotropných látok, ako aj na (ii) psychickú dispozíciu, ktorá je základnou podmienkou výkonu tohto povolania.

Vyššie uvedené špecifické predpoklady a nevyhnutné permanentné nasadenie, ktoré vedie k nadmernej záťaži organizmu, bránia vykonávať efektívne túto prácu až do dosiahnutia dôchodkového veku, ktorý je predpokladom vzniku nároku na starobný dôchodok podľa zákona č. 461/2003 Z. z. o sociálnom poistení v znení neskorších predpisov. Uvedené má zákonite za následok, že príslušníci vo veku nad 50, resp. 55 rokov v prevažnej miere nie sú schopní plniť v žiaducej kvalite úlohy obecnej polície. Zároveň už po 15 rokoch výkonu práce v obecnej polícii dochádza v dôsledku fyzickej opotrebovanosti a vyššieho veku k zníženiu možnosti uspieť na trhu práce v konkurencii a uplatniť sa v iných povolaniach, a to i pri trvalom záujme zamestnať sa.

Príspevok za prácu v obecnej polícii má prispieť k zlepšeniu pracovnej a sociálnej situácie príslušníkov obecnej polície v preddôchodkovom veku. Zároveň má byť dôležitou motiváciou na výkon povolania obecného policajta v aktívnom fyzickom veku (21 – 50 rokov).

V súčasnom období sa takmer všetky obecné polície stretajú s nedostatkom príslušníkov. K tomuto stavu nesporne prispieva i fakt, že príslušníci Policajného zboru SR, ktorých práca je do istej miery totožná s prácou príslušníkov obecných polícií, majú osobitný systém sociálneho zabezpečenia, ktorý im poskytuje osobitné výhody počas trvania služobného pomeru i po jeho ukončení (zákon č. 328/2002 Z. z. o sociálnom zabezpečení policajtov a vojakov v znení neskorších predpisov).

Navrhovaný osobitný sociálny poistný systém je založený na báze samofinancovania z poistného odvádzaného príslušníkmi obecných polícií. Jeho navrhované nastavenie zohľadňuje jeho sebestačnosť voči rozpočtu Sociálnej poisťovne a štátnemu rozpočtu až do roku 2035.

Navrhovaná právna úprava je v súlade s Ústavou SR a jej zákonmi, ako aj s medzinárodnými zmluvami a medzinárodnými dokumentmi, ktorými je Slovenská republika viazaná.

**Osobitná časť**

**Čl. I**

**§ 26d**

Ustanovenie definuje základné pojmy. Jasná definícia pojmov je potrebná vzhľadom na skutočnosť, že obecné polície nemajú vlastnú právnu subjektivitu, tú má obec. Príslušníci obecnej polície sú zamestnancami obce.

**§ 26e**

Ustanovenie zakotvuje podmienky vzniku nároku na dávku osobitného sociálneho poistenia. Základnými predpokladmi vzniku nároku na túto dávku je zásluhovosť daná dĺžkou práce v obecnej polícii v trvaní 25 rokov a vek obecného policajta 56 rokov. Tieto dva faktory majú najväčší vplyv na „opotrebovanosť“ a znižovanie efektivity práce príslušníkov obecnej polície.

Vzhľadom na v súčasnosti stanovený dôchodkový vek zákon predpokladá výplatu príspevku oprávnenej osobe počas obdobia 6 rokov. Výška a obdobie výplaty príspevku má umožniť bývalým príslušníkom obecných polícii dôstojné prežitie preddôchodkového veku, kedy už vzhľadom na charakter práce v obecnej polícii nie sú schopní vykonávať túto prácu a zároveň ich možnosť zaradiť sa do pracovného procesu u iného zamestnávateľa v inej oblasti je výrazne obmedzená.

**§ 26f**

Výška príspevku je stanovená na 60% priemernej mzdy oprávnenej osoby, vychádza sa z tzv. priemernej hrubej mzdy.

**§ 26g**

Príspevok za prácu v obecnej polícii je dávkou osobitného sociálneho poistenia. Poistenie je povinný platiť príslušník obecnej polície vo výške 3% z vymeriavacieho základu určeného zákonom č. 461/2003 Z. z. sociálnom poistení v znení neskorších predpisov. Príspevok vypláca Sociálna poisťovňa.

**§ 26h**

Orgánom príslušným na konanie o príspevku v prvom stupni je zamestnávateľ príslušníka obecnej polície, t.j. príslušná obec, v mene ktorej koná jej štatutárny zástupca (starosta/primátor). Na konanie o príspevku sa subsidiárne vzťahuje Správny poriadok (zákon č. 71/1967 Zb. v znení neskorších predpisov.

Odvolacím orgánom je Sociálna poisťovňa - ústredie. Nárok na príspevok vzniká zo zákona – splnením zákonom stanovených podmienok. Príspevok vypláca Sociálna poisťovňa na základe rozhodnutia o priznaní príspevku.

**§ 26i**

Všeobecný systém sociálneho poistenia je právne upravený v zákone č. 461/2003 Z. z. sociálnom poistení v znení neskorších predpisov, osobitný systém obsiahnutý v zákone o osobitnom sociálnom poistení príslušníkov obecných polícii je jeho nadstavbou.

**Čl. II**

K bodom 1. – 4.

Poistné je príjmom rozpočtu Sociálnej poisťovne, konkrétne novozriadeného osobitného fondu. Príspevok vypláca Sociálna poisťovňa z uvedeného fondu.

K bodom 5. – 6.

Ustanovenia zakladajú kompetenciu Sociálnej poisťovne – ústredia konať vo veciach osobitného sociálneho poistenia – rozhodovať v odvolacom konaní a vyplácať dávky.

**Čl. III**

Účelom navrhovanej úpravy je zakotvenie skutočnosti, že príspevok za prácu v obecnej polícii je tak ako všetky ostatné dávky sociálneho poistenia oslobodený od dane z príjmov.

**Čl. IV**

Navrhuje sa účinnosť novely zákona od 1. januára 2020, resp. v časti od 1. januára 2024 tak, aby bol ponechaný dostatočný priestor na implementáciu návrhu.

#### DOLOŽKA ZLUČITEĽNOSTI

**právneho predpisu**

**s právom Európskych spoločenstiev a právom Európskej únie**

1. **Predkladateľ právneho predpisu:**

Poslanci Národnej rady Slovenskej republiky

1. **Názov návrhu právneho predpisu:** návrh zákona o osobitnom sociálnom poistení príslušníkov obecných polícií a o zmene a doplnení niektorých zákonov
2. **Problematika návrhu právneho predpisu:**
   1. nie je upravená v práve Európskych spoločenstiev:

- primárnom

- sekundárnom

* 1. nie je upravená v práve Európskej únie:

- primárnom

- sekundárnom

c) nie je obsiahnutá v judikatúre Súdneho dvora Európskych spoločenstiev alebo Súdu

prvého stupňa Európskych spoločenstiev.

Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodu 4., 5. a 6. doložky zlučiteľnosti.

**Doložka**

**vybraných vplyvov**

**A.1. Názov materiálu:** Návrh zákona, ktorým sa dopĺňa zákon č. 564/1991 Zb. o obecnej polícii v znení neskorších predpisov.

**Termín začatia a ukončenia PPK:** bezpredmetné

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy | x |  |  |
| – vplyvy na hospodárenie obyvateľstva, |  | x |  |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |
| 6. Vplyvy na služby verejnej správy pre občana |  | x |  |
| 7. Vplyvy na manželstvo, rodičovstvo a rodinu |  | x |  |

**A.3. Poznámky**

1. **Odhad dopadov na verejné financie**

Navrhované úpravy budú mať nasledovný dopad:

1. *štátny rozpočet:*

Navrhovaný zákon nepredpokladá vplyv na štátny rozpočet.

1. *rozpočet štátnych fondov:*

Navrhovaný zákon nemá žiaden dopad na rozpočty štátnych fondov.

1. *rozpočet obcí a VÚC*:

Navrhovaný zákon nemá žiaden dopad na rozpočty obcí a VÚC.

1. *rozpočet zdravotných poisťovní*

Navrhovaný zákon nemá žiaden dopad na rozpočty zdravotných poisťovní.

1. *dôsledky na rozpočet Sociálnej poisťovne je nasledovný:*

Zákon navrhuje samofinancovanie príspevkov príslušníkmi obecných polícií odvádzaním osobitného poistného vo výške 3% do osobitného fondu Sociálnej poisťovne. V sledovanom období do roku 2035 je predpoklad získania dostatočného finančného krytia z odvádzaného poistného bez nárokov na dofinancovanie zo zdrojov Sociálnej poisťovne, príp. štátu. V uvedenom období celkové finančné krytie prevyšuje náklady na výdavky na vyplácanie príspevkov.

Pri kalkulácii finančného krytia návrhu sa vychádzalo:

* zo súčasnej priemernej mzdy príslušníka obecnej polície v roku 2019 1.098,- eur,
* z aktuálneho počtu príslušníkov obecných polícií 2.524,
* z výšky príspevku 60% vymeriavacieho základu určeného zákonom č. 461/2003 Z. z. o sociálnom poistení v znení neskorších predpisov,
* z príjmov z poistného vo výške 3% mzdy príslušníkov obecných polícií výpočty predpokladajú vyplácanie príspevku každej oprávnenej osobe max. 6 kalendárnych rokov,
* z uplatnenia nároku v rozsahu 75% osôb spĺňajúcich podmienky.

Pre podrobné finančné krytie návrhu viď tabuľku v prílohe.

1. **Odhad dopadov na obyvateľov, hospodárenie podnikateľskej sféry a iných právnických osôb**

Navrhovaný zákon nemá žiaden dopad.

1. **Odhad dopadov na životné prostredie**

Navrhovaný zákon nemá žiaden dopad.

1. **Odhad dopadov na zamestnanosť**

Z dôvodu nevyhnutnosti zabezpečenia správy osobitného poistného kmeňa spojenú s rozšírením agendy Sociálnej poisťovne možno predpokladať potrebu vytvoriť max. 2 pracovné miesta, príp. je na túto agendu možné zadeliť medzi existujúcich pracovníkov.

Zároveň možno predpokladať zvýšenie záujmu občanov o vykonávanie práce v obecnej polícii, ktoré pomôže k naplneniu existujúcich dlhodobo nenaplnených stavov obecných polícií.

1. **Odhad vplyvov na podnikateľské prostredie**

Navrhovaný zákon nemá žiaden dopad.

**A.4. Alternatívne riešenia**

Bezpredmetné

**A.5. Stanovisko gestorov**

Návrh zákona bol zaslaný na vyjadrenie Ministerstvu financií SR a stanovisko tohto ministerstva tvorí súčasť predkladaného materiálu.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Kalendárny rok** | | | | | | | | | | |
|  | **-5** | **-4** | **-3** | **-2** | **-1** | **1** | **2** | **3** | **4** | **5** | **6** |
|  | **2019** | **2020** | **2021** | **2022** | **2023** | **2024** | **2025** | **2026** | **2027** | **2028** | **2029** |
| **Skutočný (aj prognóza) počet osôb vo výsluhovom veku** | ***neuvažuje sa*** | ***neuvažuje sa*** | ***neuvažuje sa*** | ***neuvažuje sa*** | ***neuvažuje sa*** | **180** | **16** | **19** | **19** | **20** | **26** |
| **Výber poistného za približne 2524 osôb na finančné nasycovanie systému** | ***neuvažuje sa*** | ***998 104,69 €*** | ***998 104,69 €*** | ***998 104,69 €*** | ***998 104,69 €*** | 998 104,69 € | 998 104,69 € | 998 104,69 € | 998 104,69 € | 998 104,69 € | 998 104,69 € |
| **Zostatok z výberu príspevku na "nasycovanie" k 31.12.2023** |  |  |  |  |  | ***3 992 418,78 €*** |  |  |  |  |  |
| **Zložené úročenie a pripísanie úrokov (brutto) z "nasycovania" za 4 roky** |  |  |  |  |  | ***482 924,98 €*** |  |  |  |  |  |
| **Spolu s úrokmi je zostatok k 31.12.2023** |  |  |  |  |  | ***4 475 343,76 €*** |  |  |  |  |  |
| **Pripísanie zostatku z "nasycovania" k výberu poistného k 1.1. násl. roka** |  |  |  |  |  | 5 473 448,46 € | 5 047 948,99 € | 4 639 058,24 € | 4 191 413,82 € | 3 677 334,54 € | 3 035 921,78 € |
| **Priznaný dôchodok osobám vo výsl. veku v príslušnom % z počtu oprávnených žiadateľov** |  |  |  |  |  | 1 423 604,16 € | 88 579,81 € | 105 188,53 € | 105 188,53 € | 110 724,77 € | 143 942,20 € |
| **Kumulačná potreba fin. prostr. v bežnom roku** |  |  |  |  |  | 1 423 604,16 € | 1 406 995,44 € | 1 445 749,11 € | 1 512 183,97 € | 1 639 517,46 € | 1 191 082,15 € |
|  |  |  |  |  | Zostatok | 4 049 844,30 € | 3 640 953,54 € | 3 193 309,13 € | 2 679 229,85 € | 2 037 817,08 € | 1 844 839,63 € |
|  |  |  |  |  | Stav: | je -schodok/ + prebytok | je -schodok/ + prebytok | je -schodok/ + prebytok | je -schodok/ + prebytok | je -schodok/ + prebytok | je -schodok/ + prebytok |

*----- pokračovanie tabuľky-----*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **prognóza - Kalendárny rok** | | | | | | **neprognózuje sa** | |
|  | **7** | **8** | **9** | **10** | **11** | **12** | **13** | **14** |
|  | **2030** | **2031** | **2032** | **2033** | **2034** | **2035** | **2036** | **2037** |
| **Skutočný (aj prognóza) počet osôb vo výsluhovom veku** | **25** | **25** | **25** | **25** | **25** | **25** | **0** | **0** |
| **Výber poistného za pribl. 2524 osôb na finančné nasycovanie systému** | 998 104,69 € | 998 104,69 € | 998 104,69 € | 998 104,69 € | 998 104,69 € | 998 104,69 € | 998 104,69 € | 998 104,69 € |
| **Zostatok z výberu príspevku na "nasycovanie" k 31.12.2023** |  |  |  |  |  |  |  |  |
| **Zložené úročenie a pripísanie úrokov (brutto) z "nasycovania" za 4 roky** |  |  |  |  |  |  |  |  |
| **Spolu s úrokmi je zostatok k 31.12.2023** |  |  |  |  |  |  |  |  |
| **Pripísanie zostatku z "nasycovania" k výberu poistného k 1.1. násl. roka** | 2 842 944,32 € | 1 830 603,59 € | 2 180 968,39 € | 2 547 941,91 € | 2 660 248,46 € | 2 772 555,01 € | 2 857 180,37 € | 3 058 066,73 € |
| **Priznaný dôchodok osobám vo výsl. veku v príslušnom % z počtu oprávnených žiadateľov** | 138 405,96 € | 138 405,96 € | 138 405,96 € | 138 405,96 € | 138 405,96 € | 138 405,96 € | 0,00 € | 0,00 € |
| **Kumulačná potreba fin. prostr. v bežnom roku** | 2 010 445,43 € | 647 739,89 € | 631 131,18 € | 885 798,14 € | 885 798,14 € | 913 479,34 € | 797 218,33 € | 664 348,61 € |
|  | 832 498,89 € | 1 182 863,70 € | 1 549 837,21 € | 1 662 143,76 € | 1 774 450,31 € | 1 859 075,67 € | 2 059 962,04 € | 2 393 718,12 € |
|  | je -schodok/ + prebytok | je -schodok/ + prebytok | je -schodok/ + prebytok | je -schodok/ + prebytok | je -schodok/ + prebytok | je -schodok/ + prebytok | je -schodok/ + prebytok | je -schodok/ + prebytok |